ประกาศกรมสรรพสามิต เรื่อง กำหนดมูลค่าเครื่องดื่มที่ผลิตในราชอาณาจักร เพื่อถือเป็นเกณฑ์ในการคำนวณภาษี (ฉบับที่ 1/2553) 

ประกาศกรมสรรพสามิต
ประกาศกรมสรรพสามิต
เรื่อง
กำหนดมูลค่าเครื่องดื่มที่ผลิตในราชอาณาจักร
เพื่อถือเป็นเกณฑ์ในการคำนวณภาษี
(ฉบับที่
๑/๒๕๕๓)[๑]
 

เพื่อให้มูลค่าที่ถือเป็นเกณฑ์ในการคำนวณภาษีของสินค้าเครื่องดื่มที่ผลิตในราชอาณาจักร
เป็นไปตามราคาขาย ณ โรงอุตสาหกรรมในตลาดปกติ อันเป็นไปเพื่อประโยชน์ในการจัดเก็บภาษี
อาศัยอำนาจตามความในมาตรา ๘ (๑) วรรคสาม แห่งพระราชบัญญัติภาษีสรรพสามิต พ.ศ. ๒๕๒๗
ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๒) พ.ศ. ๒๕๓๔ อธิบดีกรมสรรพสามิตโดยอนุมัติรัฐมนตรีว่าการกระทรวงการคลัง
จึงประกาศกำหนดมูลค่าของสินค้าเครื่องดื่มที่ผลิตในราชอาณาจักร
เพื่อถือเป็นเกณฑ์ในการคำนวณภาษีโดยคำนวณจากราคาขาย ณ
โรงอุตสาหกรรมในตลาดปกติของสินค้าเครื่องดื่ม ซึ่งมีที่มาจากต้นทุน กำไร
และค่าใช้จ่ายทั้งสิ้นอันเป็นส่วนหนึ่งของราคาขาย ณ โรงอุตสาหกรรมไว้ ดังต่อไปนี้

ข้อ ๑ ให้กำหนดมูลค่าเครื่องดื่มชื่อ อาเจ
บิ๊กโคล่า และ ชื่อ อาเจ โอโร่
หรือเครื่องดื่มอื่นที่มีคุณภาพคล้ายคลึง และราคาขายใกล้เคียงกันของ บริษัท
อาเจไทย จำกัด ที่ผลิตในราชอาณาจักร เพื่อถือเป็นเกณฑ์ในการคำนวณภาษี ดังนี้
ปริมาตรบรรจุภาชนะ
535 ลบ.ซม. ชนิด ขายทั้งภาชนะ (ขวด) ภาชนะละ ๘.๑๘ บาท

ข้อ ๒ หากผู้อยู่ในบังคับตามประกาศนี้ไม่เห็นด้วยกับการออกประกาศมีสิทธิอุทธรณ์
โดยยื่นต่ออธิบดีกรมสรรพสามิตภายในสิบห้าวัน นับตั้งแต่วันที่ได้รับแจ้ง
โดยทำเป็นหนังสือระบุข้อโต้แย้งและข้อเท็จจริงหรือข้อกฎหมายที่อ้างอิงประกอบด้วย ตามความในมาตรา
๔๔ แห่งพระราชบัญญัติ วิธีปฏิบัติราชการทางปกครอง พ.ศ. ๒๕๓๙

ข้อ ๓ ประกาศนี้
ให้ใช้บังคับตั้งแต่วันถัดจากวันออกประกาศเป็นต้นไป


ประกาศ
ณ วันที่ ๒๕ มิถุนายน พ.ศ. ๒๕๕๓
อารีพงศ์
ภู่ชอุ่ม
อธิบดีกรมสรรพสามิต

















ปริยานุช/ผู้จัดทำ
๖ กันยายน
๒๕๕๓

ณัฐวดี/ตรวจ
๖
กันยายน ๒๕๕๓

[๑]
ราชกิจจานุเบกษา เล่ม ๑๒๗/ตอนที่ ๑๓๑ ง/หน้า ๔/๒๖ สิงหาคม ๒๕๕๓